wickkiey/tamil-wikipedia-markdown huggingface dataset:
# பிந்து கோஷ்


**பிந்து கோஷ்** (*Bindu Ghosh*, இறப்பு: 16 மார்ச்சு 2025) என்பவர் ஒரு திரைப்பட, நாடக நடிகையும், நடன இயக்குநரும் ஆவார். இவர் தமிழ் உள்ளிட்ட தென்னிந்திய மொழிகளில் நடித்தவர். இவரது முதல் படம் 1982 இல் வெளியான *கோழி கூவுது* ஆகும்.  

## நடன இயக்குநராக
பிந்து கோசின் இயற்பெயர் விமலா ஆகும். களத்தூர் கண்ணம்மா இவரது முதல் திரைப்படமாகும். இத்திரைப்படத்தில், கமல்ஹாசனுடன் சேர்ந்து குழு நடனமாக "எல்லோரும் நலம் வாழ" என்ற பாடலில் நடனமாடியுள்ளார். அன்றிலிருந்து தங்கப்பன் நடன இயக்குநரின் அனைத்துப் படங்களிலும் குழு நடனங்களில் இடம்பெற்றுள்ளார்.  

## நடிகையாக
துவக்கத்தில் நாடகங்களில் நடித்து வந்த பிந்து கோஷ், பின்னர் திரைப்படங்களில் நகைச்சுவை வேடங்களில் நடிக்கத் துவங்கினார். இவர் நடிகர்கள் இரசினிகாந்து, கமல்ஹாசன், சிவாஜி கணேசன், மோகன், பிரபு, விசயகாந்து, கார்த்திக் ஆகியோருடன் நடித்தார்.  

இவர் கோழி கூவுது, உருவங்கள் மாறலாம், டௌரி கல்யாணம், தூங்காதே தம்பி தூங்காதே, சூரக்கோட்டை சிங்கக்குட்டி, ஓசை, கொம்பேறிமூக்கன், நீதியின் நிழல், நவக்கிரக நாயகி போன்ற திரைப்படங்களில் நடித்திருந்தார்.  

## இறப்பு
உடல்நிலை காரணமாக நடிப்பு வாழ்க்கையை தொடர்வது என்பது பிந்து கோஷிற்கு சிரமமாக இருந்தது. இவரது இரண்டு மகன்களும் தமிழ், தெலுங்குத் திரைப்படங்களில் நடன இயக்குநர்களாகப் பணிபுரிகிறார்கள். இந்நிலையில் 2025 மார்ச்சு 16 அன்று இறந்தார்.  

## திரைப்படவியல்
| 1982 | கோழி கூவுது | அறிமுகப் படம் |  |
| --- | --- | --- | --- |
| 1983 | உருவங்கள் மாறலாம் |  |  |
| 1983 | டௌரி கல்யாணம் |  |  |
| 1983 | தலை மகன் |  |  |
| 1983 | வளர்த்த கடா |  |  |
| 1983 | சூரக்கோட்டை சிங்கக்குட்டி | சாந்தா |  |
| 1983 | தூங்காதே தம்பி தூங்காதே |  |  |
| 1984 | ஒசை |  |  |
| 1984 | அன்பே ஓடிவா |  |  |
| 1984 | கொம்பேறி மூக்கன் |  |  |
| 1984 | தேன் கூடு |  |  |
| 1985 | நீதியின் நிழல் |  |  |
| 1985 | வீட்டுக்காரி |  |  |
| 1985 | நெராரியம் நேராட்டு | சாவித்ரி |  |
| 1985 | நவக்கிரக நாயகி |  |  |
| 1985 | மங்கம்மா சபதம் |  |  |
| 1986 | எங்கள் தாய்க்குலமே வருக |  |  |
| 1986 | விடுதலை |  |  |
| 1987 | திருமதி ஒரு வெகுமதி | ஆனந்தாள் |  |
| 1987 | குடும்பம் ஒரு கோயில் |  |  |
| 1987 | சொல்ல துடிக்குது மனசு |  |  |
| 1988 | தாயம் ஒண்ணு |  |  |
| 1988 | பெல்லி சேசி சூடு |  |  |
| 1988 | லூஸ் லூஸ் அரப்பிரி லூஸ் |  |  |
| 1990 | பிராணனிகி பிராணம் |  |  |
| 1991 | செந்தூர தேவி | பக்தர் | } |
# ஜீவிதா


**ஜீவிதா** (*Jeevitha*) என்பவர் ஒரு இந்திய திரைப்பட நடிகை ஆவார். இவர் குறிப்பாக தமிழ் மற்றும் தெலுங்கு மொழிகளில் கவனம் செலுத்திவருகிறார்.  

## பகுதி திரைப்படவியல்

### நடிகையாக
| 1990 | *அங்குசம்* | தெலுங்கு |  |
| --- | --- | --- | --- |
| 1990 | *கங்கண பாக்யா* | கன்னடம் |  |
| 1989 | *அண்ணா செல்லலு* | தெலுங்கு |  |
| 1989 | *மஞ்சிவாரு மாவரு* | தெலுங்கு |  |
| 1988 | *வளைகாப்பு* | தமிழ் |  |
| 1988 | *தப்புக் கணக்கு* | தமிழ் |  |
| 1988 | *ஸ்டேசன் மாஸ்டர்* | தெலுங்கு |  |
| 1988 | *ஆகுதி* | தெலுங்கு |  |
| 1988 | *ஜானகி ராமுடு* | தெலுங்கு | அப்பத்தால சத்தியவதி |
| 1988 | *பாவா மருதால சவால்* | தெலுங்கு |  |
| 1987 | *கடமை கண்ணியம் கட்டுப்பாடு* | தமிழ் |  |
| 1987 | *இனி ஒரு சுதந்திரம்* | தமிழ் |  |
| 1987 | *ஏட்டிக்குப் போட்டி* | தமிழ் |  |
| 1987 | *ராஜ மரியாதை* | தமிழ் |  |
| 1987 | *தாலம்பராலு* | தெலுங்கு |  |
| 1987 | *தமித் கத ஆடம் திரிகிந்தி* | தெலுங்கு |  |
| 1986 | *தர்மபத்தினி* | தமிழ் |  |
| 1986 | *மௌனம் கலைகிறது* | தமிழ் |  |
| 1986 | *ஆப்பிரிக்காவில் அப்பு* | தமிழ் |  |
| 1986 | *சோறு* | தமிழ் |  |
| 1986 | *ஜிகு ஜிகு ரயில்* | தமிழ் |  |
| 1986 | *கண்ணத் தொறக்கணும் சாமி* | தமிழ் |  |
| 1986 | *எனக்கு நானே நீதிபதி* | தமிழ் |  |
| 1986 | *மாருதி* | தமிழ் |  |
| 1986 | *பாடும் பறவைகள்* | தமிழ் |  |
| 1986 | *பிறந்தேன் வளர்ந்தேன்* | தமிழ் |  |
| 1986 | *சோலைப் புஷ்பங்கள்* | தமிழ் |  |
| 1986 | *ஆயிரம் கண்ணுடையாள்* | தமிழ் |  |
| 1985 | *எங்கள் குரல்* | தமிழ் |  |
| 1985 | *ஹலோ யார் பேசறது* | தமிழ் |  |
| 1985 | *இது எங்கள் ராஜ்யம்* | தமிழ் |  |
| 1985 | *இளமை* | தமிழ் |  |
| 1985 | *நானே ராஜா நானே மந்திரி* | தமிழ் |  |
| 1985 | *பாடும் வானம்பாடி* | தமிழ் |  |
| 1985 | *பட்டுச்சேலை* | தமிழ் |  |
| 1985 | *செல்வி* | தமிழ் |  |
| 1985 | *வெற்றிக்கனி* | தமிழ் |  |
| 1985 | *சுகமான ராகங்கள்* | தமிழ் |  |
| 1984 | *உறவை காத்த கிளி* | தமிழ் | } |

### இயக்குநர் மற்றும் தயாரிப்பாளராக
| இயக்குநர் | தயாரிப்பாளர் |  |  |  |
| --- | --- | --- | --- | --- |
| 2002 | *சேசு* | தெலுங்கு | தமிழ் படமான *சேதுவின் மறு ஆக்கம்* |  |
| 2004 | *ஆப்த்துடு* | தெலுங்கு | இந்தித் திரைப்படமான *கட்டக்: லேத்தர்* படத்தின் மறு ஆக்கம் |  |
| 2007 | *எவடந்தே நாகேண்டி* | தெலுங்கு | மலையாளத் திரைப்படமான *லயன்* படத்தின் மறு ஆக்கம் |  |
| 2009 | *சத்யமேவ ஜெயதே* | தெலுங்கு | இந்தித் திரைப்படமான *காக்கி* படத்தின் மறு ஆக்கம் |  |
| 2013 | *மகாங்களி* | தெலுங்கு | இந்தி படமான *ரிஸ்க்* படத்தின் மறு ஆக்கம் | } |
# குடுவையாறு

**குடுவையாறு** (*Guduvaiyar River*) (சில நேரங்களில் குடுவையர் என்று உச்சரிக்கப்படுகிறது) தமிழ்நாட்டின் கடலூர் மற்றும் விழுப்புரம் மாவட்டங்களில் பாய்ந்து புதுச்சேரி ஒன்றியப் யூனியன் பிரதேசத்தில் ஓடும் ஓர் ஆறாகும். இந்த ஆற்றுநீர் கீழூரில் கட்டப்பட்ட அணையில் தேக்கப்பட்டு பாசனத்திற்குப் பயன்படுத்தப்படுகிறது.  

இது விழுப்புரம் மாவட்டத்தில் உள்ள வளவனூர் அருகே நீரோடையாகத் தோன்றுகிறது. பொதுவாக மழைக்காலங்களில் அதிக வெள்ளம் காணப்படும். இந்த ஆற்றின் போக்கில் சில படுக்கை அணைகள் உள்ளன. கீழுரில் உள்ளது இவற்றுள் முக்கியமானது. இந்த ஆறு சங்கராபரணி ஆற்றுடன் (தேசிய நெடுஞ்சாலை எண்-45 ஏ) அரியாங்குப்பத்தில் சுண்ணாபார் பாலம் அருகே இணைகிறது. இது தமிழ்நாடு மற்றும் புதுச்சேரியின் பல்வேறு இடங்களில் மாநில எல்லையை உருவாக்குகிறது.
# கருப்பாநதி அணை

தென்னிந்தியாவின் மேற்குத் தொடர்ச்சி மலையின் அடிவாரத்தில் தமிழ்நாட்டின் திருநெல்வேலி மாவட்டத்தில் சொக்கம்பட்டி அருகே கருப்பாநதி ஆற்றின் குறுக்கே கட்டப்பட்ட அணை **கருப்பாநதி அணை** (*Karuppanadhi Dam*) ஆகும். இந்த அணையின் மூலம் கடையநல்லூர் வட்டத்தில் உள்ள விவசாய நிலங்கள் நீர்ப்பாசன வசதி பெறுகின்றன.  

## வரலாறு
இந்த அணையின் கட்டுமானம் 1971இல் தொடங்கப்பட்டு, ஆறு ஆண்டுகளாகக் கட்டப்பட்டு 1977ஆம் ஆண்டில் நிறைவுற்று பயன்பாட்டிற்காகத் திறக்கப்பட்டது.  

## பரிமாணங்கள் மற்றும் திறன்
- குறைந்த அடித்தளத்திற்கு மேலே உயரம் - 34 மீ
- அணையின் நீளம் - 899 மீ
- அணையின் தொகுதி உள்ளடக்கம் - 10 mcube
- நீர்த்தேக்கத்தின் மொத்த கொள்ளளவு - 10 mcube
- நீர்த்தேக்கத்தின் பயனுள்ள திறன் - 10 mcube
- மதிப்பிடப்பட்ட செலவு 27.35 மில்லியன் ரூபாய்
- திட்ட ஒருங்கிணைப்பு சாத்தியம் - 1161 ஹெக்டேர்
- பயிரிடக்கூடிய கட்டளை பகுதி - 1161 ஹெக்டேர்

## பராமரிப்பு
கருப்பநதி அணை தமிழ்நாடு பொதுப்பணித் துறையால் நிர்வகிக்கப்படுகிறது.  

## போக்குவரத்து
**சாலை வழியாக:** இந்த அணை கடையநல்லூரிலிருந்து 13 கிலோ மீட்டர் தொலைவிலும், திருநெல்வேலியிலிருந்து 82 கிலோ மீட்டர் தொலைவிலும் அமைந்துள்ளது.  

**தொடருந்து மூலம்:** அருகிலுள்ள தொடருந்து நிலையம் கடையநல்லூரில் அமைந்துள்ளது. இது மதுரை மற்றும் சென்னையுடன் நன்கு இணைக்கப்பட்டுள்ளது.  

**விமானம் மூலம்:** அணையின் அருகே அமைந்துள்ள வானூர்தி நிலையம் கேரள மாநிலம் திருவனந்தபுரத்தில் உள்ளது. இது அணையிலிருந்து 120 கி.மீ தூரத்தில் அமைந்துள்ளது. திருவனந்தபுரத்திலிருந்து சென்னைக்கும் பிற பகுதிகளுக்கும் சர்வதேச சேவை கிடைக்கிறது.
# பிரெஞ்சு போர் நினைவுச்சின்னம் (புதுச்சேரி)


இந்தியாவின் புதுச்சேரியில் உள்ளது **பிரெஞ்சு போர் நினைவுச்சின்னம்** (பிரெஞ்சு: நினைவுச்சின்னம் ஆக்ஸ் காம்பாண்டண்ட்ஸ் டெஸ் இன்டெஸ் ஃபிரான்சைஸ் மோர்ட்ஸ் பவு லா பேட்ரி. இது முதலாம் உலகப் போரின்போது நாட்டிற்காக இறந்த பிரெஞ்சு இந்தியா வசிக்கும் மக்களுக்காக அர்ப்பணிக்கப்பட்ட ஓர் போர் நினைவுச்சின்னம். புதுச்சேரியில் உள்ள கோபர்ட் அவென்யூவில் காந்தி சிலைக்கு எதிரே அமைந்துள்ளது.  

## பின்னணி
1915ஆம் ஆண்டில் பிரான்ஸ் தனது ஆசியா ஆட்சேர்ப்பு மூலம் இராணுவத்தை வலுப்படுத்த முடிவு செய்தது. இந்த ஆட்சேர்ப்பு பிரச்சாரம் டிசம்பர் 1915இல் தொடங்கப்பட்டது.<blockquote>"இந்தியா வெவ்வேறு வழிகளில் பிரான்சுக்குக் கடன்பட்டுள்ளது, இந்த துன்ப காலங்களில் பிரான்சுடன் நிற்பது ஒவ்வொரு இந்தியரின் கடமையாகும் (. . . ) இந்த கடினமான காலங்களில் தன்னிடம் வந்தவர்களை பிரான்ஸ் ஒருபோதும் மறக்காது. அவர்கள் அவர்களுடைய சொந்த குழந்தைகளைப் போலவே நடத்தப்படுவார்கள். பிரெஞ்சு இராணுவத்தில் இணைந்ததற்கு நன்றி."- இந்த காலகட்டத்தில் பிரெஞ்சு இந்தியாவின் ஆளுநரான ஆல்ஃபிரட் மார்டினோவின்</blockquote>பாண்டிச்சேரியில் 800 ஆட்கள் சேர்ந்தனர் அவர்களில், 500 பேர் போராளிகளாக வெளிநாடுகளுக்கு அனுப்பப்பட்டனர், இதில் 75 பேர் இறப்பார்கள்.  

## வரலாறு
இந்த நினைவுச்சின்னம் 1937இல் கட்டப்பட்டு, ஏப்ரல் 3, 1938 அன்று ஆளுநர் குரோசிச்சியாவால் திறக்கப்பட்டது.  

ஒரு வெண்கல தகடு முதல் உலகப் போரின்போது இறந்த வீரர்களின் பெயர்களைப் பட்டியலிடுகிறது. இரண்டாம் உலகப் போரின்போது இறந்த வீரர்களின் பெயர்கள், இந்தோசீனாவில் நடந்த பிரெஞ்சுப் போர் மற்றும் அல்ஜீரியா போரின் பெயர்களும் பட்டியலிட்டுச் சேர்க்கப்பட்டன. இந்த நினைவுச்சின்னம் பிரான்சின் சொத்தாக உள்ளது.  

முதலாம் உலகப் போரில் பங்கேற்ற காலனியைச் சேர்ந்த வீரர்களின் நினைவாக பாஸ்டில் தினத்தில் (ஜூலை 14) இந்த நினைவுச்சின்னம் அலங்கரிக்கப்பட்டு ஒளிரும். பிரெஞ்சு அரசாங்க அதிகாரிகள் நினைவுச்சின்னத்தை இச்சந்தர்ப்பத்தில் பார்வையிட்டு நினைவுச்சின்னத்தின் அடிவாரத்தில் பூக்களைப் போடுகிறார்கள். ஒவ்வொரு ஆண்டும் நவம்பரில் "பாதுகாப்பு மற்றும் குடியுரிமை தினம்" அனுசரிக்கப்படுகிறது, இது லைசீ ஃபிராங்காயிஸ் டி பாண்டிச்சேரி மற்றும் பிற உள்ளூர் பள்ளிகளைச் சேர்ந்த மாணவர்களுக்குப் பிரெஞ்சு குடிமகனின் உரிமைகள் மற்றும் கடமைகள் குறித்த விளக்கக்காட்சிகளில் கலந்து கொள்ள வாய்ப்பளிக்கிறது, இதன்பிறகு தேசியப் பாதுகாப்பு குறித்த விளக்கக்காட்சிகள் வழங்கப்படுகின்றன. பின்னர் அவர்கள் முதல் உலகப் போரின் நினைவாக நவம்பர் 11 அன்று நடைபெறும் விழாவில் கலந்து கொள்கிறார்கள்.
# நீடாமங்கலம் சந்திப்பு தொடருந்து நிலையம்


**நீடாமங்கலம் சந்திப்பு** (*Nidamangalam Junction railway station*)(நிலையத்தின் குறியீடு: **NMJ)** என்பது இந்தியாவின் தமிழ்நாட்டில் நீடாமங்கலத்தில் அமைந்துள்ள ஒரு தொடருந்து சந்திப்பு நிலையமாகும்.  

இந்த நிலையம் தென்னக இரயில்வே மண்டலத்தின் திருச்சிராப்பள்ளி தொடருந்து பிரிவின் ஒரு பகுதியாகும். மேலும் இந்த நகரத்தை மாநிலத்தின் பல்வேறு பகுதிகளுக்கும் நாட்டின் பிற பகுதிகளுக்கும் இணைக்கிறது.  

## இடம் மற்றும் தளவமைப்பு
தொடருந்து நிலையம் தேசிய நெடுஞ்சாலை 83இல் நீடாமங்கலத்தில் அமைந்துள்ளது. இதன் அருகில் உள்ள வானூர்தி நிலைய தூரத்தில் அமைந்துள்ளது திருச்சிராப்பள்ளி விமானநிலையமாகும்.  

## பாதைகள்
இந்த நிலையத்திலிருந்து சென்னை எழும்பூர் தொடருந்து நிலையம், தஞ்சாவூர் சந்திப்பு, திருச்சிராப்பள்ளி சந்திப்பு, நாகப்பட்டினம் சந்திப்பு, காரைக்கால் சந்திப்பு, காரைக்குடி சந்திப்பு, மயிலாடுதுறை சந்திப்பு, திருவாரூர் சந்திப்பு, இராமேசுவரம் போன்ற இடங்களை இணைக்கிறது.  

- அகலப் பாதை-ஒருவழிப்பாதை நாகப்பட்டினம் சந்திப்பு கொரடாச்சேரி வழியாக .
- சாலியமங்கலம் வழியாகத் தஞ்சாவூர் நோக்கி அகலப் பாதை
- மன்னார்குடியை நோக்கி அகலப் பாதை-ஒருவழிப் பாதை
# ஜோதி (நடிகை)


2007 இல் சென்னையில் உள்ள ஒரு தனியார் மருத்துவமனையில் மார்பக புற்றுநோயால் ஜோதி இறந்தார். அப்போது ஜோதிக்கு வயது 44 ஆகும். டி ராஜேந்தர் இயக்கிய இவரது முதல் திரைப்படமான "இரயில் பயணங்களில்" படம் வெற்றிப் படமாக ஆனபோது இவர் வெளிச்சத்திற்கு வந்தார். 80 களின் நடுப்பகுதியில் கவிதாலயா தயாரித்த "புதுக்கவிதை" படத்தில் ரஜினிகாந்த் உடன் ஜோடியாக நடித்தார். தமிழ் மற்றும் தெலுங்கில் 50 க்கும் மேற்பட்ட படங்களில் நடித்த நடிகருக்கு தமிழ்த் திரைப்பட உலகத்தைச் சேர்ந்த ஏராளமானோர் இறுதி மரியாதை செலுத்தினர். அவரது உடல் பெசன்ட் நகர் சுடுகாட்டில் தகனம் செய்யப்பட்டது.  

தூர்ப்பு வெல்லே ரெயிலு என்ற படத்தின் வழியாக தெலுங்கு திரையுலகத்திற்கு இவர் அறிமுகமானார்.  

## பகுதி திரைப்படவியல்
| 1979 | *தூர்ப்பு வெல்லோ ரெயிலு* | அலுமேலு | தெலுங்கு |
| --- | --- | --- | --- |
| 1980 | *வம்ச விருட்சம்* | தெலுங்கு | பிலிம்பேர் சிறந்த நடிகை விருது (தெலுங்கு) |
| 1981 | *இரயில் பயணங்களில்* | தமிழ் |  |
| 1981 | *கன்னித் தீவு* | தமிழ் |  |
| 1982 | *புதுக்கவிதை* | உமா | தமிழ் |
| 1982 | *சட்டம் சிரிக்கிறது* | தமிழ் |  |
| 1982 | *நெஞ்சங்கள்* | தமிழ் |  |
| 1982 | *மல்லே பண்டரி* | சியாமளா | தெலுங்கு |
| 1982 | *கோரிதரிச்ச நாள்* | மலையாளம் |  |
| 1982 | *மரோ மலுப்பு* | தெலுங்கு |  |
| 1982 | *ஆ திவசம்* | மலையாளம் |  |
| 1983 | *அஸ்திரம்* | ரேகா | மலையாளம் |
| 1983 | *கிராமத்து கிளிகள்* | தமிழ் |  |
| 1983 | *ஈ தேசம்லோ ஒக்க ராஜு* | தெலுங்கு |  |
| 1983 | *ஈ பிள்ளக்கு பிள்ளவுத்தந்தா* | தெலுங்கு |  |
| 1984 | *சுவர்ண கோபுரம* | மெர்சி | மலையாளம் |
| 1984 | *சங்கரி* | கிரேசி | தமிழ் |
| 1984 | *முடிவல்ல ஆரம்பம்* | தமிழ் |  |
| 1985 | *இராமன் ஸ்ரீராமன்* | வித்யா | தமிழ் |
| 1985 | *கலிகாலம் ஆடதி* | தெலுங்கு |  |
| 1985 | *பலே தம்முடு* | நீலவேணி | தெலுங்கு |
| 1985 | *சிறீ கட்னா லீலலு* | தெலுங்கு |  |
| 1987 | *அக்னி புத்ருடு* | காயத்திரி | தெலுங்கு |
| 1987 | *ராக லீலா* | தெலுங்கு |  |
| 1989 | *அசோக சக்கரவர்த்தி* | ருக்மணி | தெலுங்கு |
| 1990 | *சின்ன கோடலு* | தெலுங்கு |  |
| 1991 | *ஸ்டூவர்ட்புரம் போலிஸ் ஸ்டேசன்* | தெலுங்கு |  |
| 1991 | *இந்திர பவனம்* | தெலுங்கு |  |
| 1991 | *சூரியா ஐபிஎஸ்* | பார்வதி | தெலுங்கு |
| 1991 | *நிர்ணயம்* | நளினி | தெலுங்கு |
| 1992 | *கில்லர்* | லலிதா | தெலுங்கு |
| 1992 | *தர்ம சேத்திரம்* | பேனர்ஜியின் சகோதரி | தெலுங்கு |
| 1992 | *கோக்கர் மாமா சூப்பர் அல்லுடு* | தெலுங்கு |  |
| 1992 | *போலிஸ் பிரதர்ஸ்* | தெலுங்கு |  |
| 2000 | *பார்த்தேன் ரசித்தேன்* | சங்கரின் தாய் | தமிழ் |
| 2000 | *வண்ணத் தமிழ்ப்பாட்டு* | புவணாவின் தாய் | தமிழ் |
| 2001 | *உள்ளம் கொள்ளை போகுதே* | ஜோதியின் தாய் | தமிழ் |
| 2001 | *கடல் பூக்கள்* | பீட்டரின் தாய் | தமிழ் |
| 2002 | *அல்லி அர்ஜுனா* | கிசோரின் தாய் | தமிழ் |
| 2002 | *ராஜா* | ராஜாவின் தாய் | தமிழ் |
| 2002 | *ஸ்டைல்* | விஜியின் தாய் | தமிழ் |
| 2003 | *காலாட்படை* | பாமா | தமிழ் |
| 2003 | *அன்பு* | அன்புவின் தாய் | தமிழ் |

## இறப்பு
மார்பக புற்றுநோயால் அவதிப்பட்ட இவர், இறப்பதற்கு சில நாட்களுக்கு முன்பு சென்னையில் உள்ள ஒரு தனியார் மருத்துவமனையில் அனுமதிக்கப்பட்டார். ஆனால் சிகிச்சை பலனளிக்காமல் 18 மே 2007 இரவு, தன் 44 வது வயதில் இறந்தார். விவாகரத்து பெற்ற ஜோதி, தனது மகளுடன் சென்னை புறநகரான நீலகரையில் தங்கியிருந்து இரண்டு ஆண்டுகள் சிகிச்சை பெற்று வந்தார். அவரது உடல் பெசன்ட் நகர் சுடுகாட்டில் தகனம் செய்யப்பட்டது.
# சாதனா மகிளா சங்கம்


**சாதனா மகிளா சங்கம்** (**Sadhana Mahila Sangha)** பெங்களூரில் அமைந்துள்ளா ஒரு அரசு சார்பற்ற அமைப்பு ஆகும். இது பாலியல் தொழிலாளர்களை ஆதரிக்கிறது. கோவிட்-19 பெருந்தொற்று நோயின் போது அவர்களால் வாடிக்கையாளர்களைக் கண்டுபிடிக்க முடியாத பாலியல் தொழிலாளர்களை இவ்வமைப்பு ஆதரித்தது.  

## வரலாறு
பாலியல் தொழிலாளர்கள் காவல்துறையினரால் துன்புறுத்தப்படுகிறார்கள், தவறாக நடத்தப்படுகிறார்கள் என்பதற்காக இந்த அமைப்பு 2011இல் உருவாக்கப்பட்டு, 2013இல் பதிவு செய்யப்பட்டது. இத் தொழில் சட்டவிரோதமானது என 2009 ஆம் ஆண்டு இந்திய உச்ச நீதிமன்றம் தீர்ப்பளித்துள்ளது. எனவே, தங்கள் வேலையை மாற்ற விரும்பும் தொழிலாளர்களுக்கும் இந்த அமைப்பு உதவுகிறது. ஆனால் இத்தொழிலாளர்கள் தொடர்ந்து பாகுபாட்டை எதிர்கொள்கின்றனர். அவர்களில் பலர் ஏற்கனவே தங்கள் கணவன் மற்றும் குடும்பங்களை இழந்துவிட்டனர். சாதாரண காலங்களில் கூட எச்.ஐ.வி போன்ற ஆபத்துகளுக்கு மேல் அவர்கள் உளவியல் சிக்கல்களையும் எதிர்கொள்கின்றனர். இந்த நிறுவனம் ஒவ்வொரு மூன்று மாதங்களுக்கும் பாலியல் தொழிலாளர்களுக்கு எச்.ஐ.வி பரிசோதனையை ஏற்பாடு செய்கிறது. பின்னர் அவர்களுக்கு நோய் தொறு இருந்தால் அவர்களுக்கு ஆலோசனை அளிக்கிறது. ஆணுறைகளைப் பயன்படுத்தும்படி அவர்கள் அறிவுறுத்தப் படுகிறார்கள். அவ்வாறு செய்யாததன் தார்மீக சிக்கல்களை அவர்களை உணர வைக்கின்றது. சிலர் நோய் தொற்று காரணமாக பாலியல் தொழிலை விட்டு வெளியேறுவதற்கான வாய்ப்பாகப் பயன்படுத்துகிறார்கள். மற்றவர்கள் தங்கள் வீடுகளில் இருந்து வெளியேற்றப்பட்ட பின்னர் தங்களை வீடற்றவர்களாகக் காண்கிறார்கள். இரண்டு சந்தர்ப்பங்களிலும் தன்னார்வ தொண்டு நிறுவனம் இந்த பெண்களுக்கு ஆதரவை வழங்குகிறது.  

## கொரோனா வைரஸின் சர்வதேச பரவல்
மார்ச் 2020 க்குள் பாலியல் தொழிலாளர்கள் கஷ்டங்களை தெரிவித்தனர். வெளியே வசிக்கிறார்கள். இவர்களால் தங்களுக்கு தங்களுக்கு நோய் தொற்று ஏற்படும் என வாடிக்கையாளர்கள் அஞ்சினர் இதனால் இவர்கள் தங்கள் வருவாயை இழந்து பட்டினி கிடக்க ஆரம்பித்தனர். பெங்களூரில் மட்டும் 1,000 பாலியல் தொழிலாளர்கள் இருப்பதாக அந்த அமைப்பு மதிப்பிட்டுள்ளது. இந்தத் தொண்டு நிறுவனம் இவர்களுக்கு உணவு வழங்கி வருகிறது.  

## விருதுகள்
இவர்களின் இப்பணிக்காக 2017 அனைத்துலக பெண்கள் நாள் அன்று புதுதில்லியின் குடியரசுத் தலைவர் இல்லத்தில் இந்தியாவின் குடியரசுத் தலைவர் பிரணப் முகர்ஜி நாரி சக்தி விருது வழங்கி முழு அமைப்பையும் கௌரவித்தார். இந்த விருதுடன் குழுவுக்கு ஒரு சான்றும், ஒரு லட்சம் ரூபாயும் கிடைத்தது.
# மணிவாசகம்

**மணிவாசகம்** (*Manivasagam*, இறப்பு: 2001) என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றினார்.  

## தொழில்
மணிவாசகம் தனது திரைப்பட வாழ்க்கையை *நம்ம ஊரு பூவாத்தா* (1990) படத்திலிருந்து தொடங்கினார். அதைத் தோடர்ந்து கிராம அதிரடி நாடகப்படங்களில் தொடர்ந்து பணியாற்றினார். பெரும்பாலும் நடிகர் சரத்குமாருடன் பணிபுரிந்தார். இவர் அடிக்கடி சொந்தமாக படங்களைத் தயாரித்தார். மேலும் இவரது மனைவி ராஜேஸ்வரி மணிவாசகத்தை தலைமை தயாரிப்பாளராக குறிப்பிட்டார். இவரது படமான *நாடோடி மன்னன்* (1995) தோல்வியானது, இவரை படங்களை இயக்குவதில் இருந்து சிலகாலம் ஒதுங்கி இருக்க வைத்தது. இவரது இறுதி படமான *மாப்பிள்ளை கவுண்டர்* (1997) படமானது எதிர்மறையான விமர்சனங்களைப் பெற்று வணிக ரீதியாக மோசமாக தோல்வியுற்றது. மணிவாசகம் 2001 இல் இறந்தார்.  

## தனிப்பட்ட வாழ்க்கை
அட்டகத்தி தினேஷ் நடித்த *களவாணி மாப்பிள்ளை* படத்தின் மூலம் இவரது மகன் காந்தி இயக்குநராக அறிமுகமானார்.  

## திரைப்படவியல்

; இயக்குநர் மற்றும் தயாரிப்பாளர்  

| 1990 | *நம்ம ஊரு பூவாத்தா* |  |
| --- | --- | --- |
| 1991 | *வைதேகி கல்யாணம்* |  |
| 1992 | *பெரிய கவுண்டர் பொண்ணு* |  |
| 1992 | *பட்டத்து ராணி* |  |
| 1993 | *ராக்காயி கோயில்* |  |
| 1993 | *கட்டபொம்மன்* |  |
| 1994 | *ஜல்லிக்கட்டுக்காளை* | இயக்குநர் |
| 1995 | *மருமகன்* | இயக்குநர் |
| 1995 | *நாடோடி மன்னன்* |  |
| 1997 | *மாப்பிள்ளை கவுண்டர்* | } |

; தயாரிப்பாளர்  

- *பட்டுக்கோட்டை பெரியப்பா* (1994)
# எம். ஆர். கிருஷ்ணமூர்த்தி



**எம். ஆர். கே** என பிரபலமாகக் குறிப்பிடப்பட்டவரான **எம். ஆர். கிருஷ்ணமூர்த்தி** (1940–2012) என்பவர் ஒரு திரைப்பட நடிகரும், நாடக நடிகருமாவார். இவர் குறிப்பாக தமிழ் படங்களில் தோன்றியுள்ளார். இவர் 100 க்கும் மேற்பட்ட படங்களில் நடித்தார் மற்றும் 500 க்கும் மேற்பட்ட நாடகங்களில் நடித்துள்ளார்.  

## திரைப்பட வாழ்க்கை
எம்.ஆர்.கேவின் முக்கிய படங்களில் குறிப்பாக வீட்டுல ராமன் வெளியில கிருஷ்ணன், பொண்டாட்டி தேவை, உள்ளே வெளியே மற்றும் இரசினிகாந்து நடித்த தர்மத்தின் தலைவன், அருணாசலம் போன்ற படங்களிலும், கமல்ஹாசனின் மகராசன், விக்ரமின் தில் போன்ற படங்களில் நடித்துள்ளார்.  

இவர் மறைந்த புகழ்பெற்ற இயக்குநர் சி. வி. ஸ்ரீதரிடம் ஒரு ஓடை நதியாகிறது படத்தில் உதவி இயக்குநராகப் பணியாற்றினார். அப்படத்தில் ரகுவரன் முன்னணி பாத்திரத்தில் நடித்தார். வி. கோபால கிருஷ்ணன் மற்றும் செந்தமரை போன்றவர்கள் நடத்திய நாடகக் குழுக்களிலும் இவர் குறிப்பிடத்தக்க பாத்திரங்களில் நடித்தார். இவர் திரைப்படங்களிலும் மேடைகளிலும் பிரபலமான நடிகராக இருந்தார்.  

## பகுதி திரைப்படவியல்
| 1969 | *காவல் தெய்வம்* | தமிழ் |  |
| --- | --- | --- | --- |
| 1972 | *தவப்புதல்வன்* | தமிழ் |  |
| 1983 | *வீட்டுல ராமன் வெளியில கிருஷ்ணன்* | தமிழ் |  |
| 1983 | ஒரு ஓடை நதியாகிறது | தமிழ் |  |
| 1986 | *புதிய பூவிது* | தமிழ் |  |
| 1988 | *தர்மத்தின் தலைவன்* | தமிழ் |  |
| 1990 | *அதிசயப் பிறவி* | தமிழ் |  |
| 1990 | *மல்லுவேட்டி மைனர்* | தமிழ் | பரமசிவம் |
| 1990 | *நாங்கள் புதியவர்கள்* | தமிழ் |  |
| 1990 | *புது வசந்தம்* | தமிழ் |  |
| 1990 | *பொண்டாட்டி தேவை* | தமிழ் | நாயுடு |
| 1990 | *தாலாட்டு கேக்குதம்மா* | தமிழ் |  |
| 1992 | *சேவகன்* | தமிழ் | ஆறுமுகம் |
| 1992 | *தலைவாசல்* | தமிழ் |  |
| 1992 | *உன்னை வாழ்த்திப் பாடுகிறேன்* | தமிழ் |  |
| 1993 | *மகராசன்* | தமிழ் |  |
| 1993 | *உள்ளே வெளியே* | தமிழ் |  |
| 1994 | *நம்ம அண்ணாச்சி* | தமிழ் |  |
| 1995 | *புதிய ஆட்சி* | தமிழ் |  |
| 1995 | *சீதம்* | தமிழ் |  |
| 1996 | *சேனாதிபதி* | தமிழ் |  |
| 1997 | *அருணாச்சலம்* | தமிழ் |  |
| 1997 | *தேடினேன் வந்தது* | தமிழ் |  |
| 1998 | *புதுமைப்பித்தன்* | தமிழ் |  |
| 2001 | *தில்* | தமிழ் |  |
| 2001 | *12 பி* | தமிழ் | சக்தியின் மாமா |
| 2003 | *சாமி* | தமிழ் |  |
| 2008 | *சேவல்* | தமிழ் |  |

## இறப்பு
எம்.ஆர்.கே 2012 ஆகத்து 2 அன்று இறந்தார். பக்கவாதத்தால் பாதிக்கப்பட்ட இவர் சில மாதங்களாக படுக்கையில் இருந்தார். இவரது மனைவி 2008 இல் இறந்தார், எம்.ஆர்.கேவுக்கு ஒரு மகனும், ஒரு மகளும் உண்டு.
# பூனம் யாதவ் (துடுப்பாட்டம்)


**பூனம் யாதவ்** (Poonam Yadav பிறப்பு: ஆகஸ்ட் 24, 1991) இந்தியப் பெண்கள் துடுப்பாட்ட அணியின் வீரர் ஆவார். அந்தப் போட்டியில் 46 பந்துகளில் 15 ஓட்டங்களை எடுத்து அகமது பந்துவீச்சில் இவர் ஆட்டமிழந்தார்.  

### பன்னாட்டு இருபது20
2013 ஆம் ஆண்டில் இவர் பன்னாட்டு இருபது20 போட்டியில் அறிமுகமானார். ஏப்ரல் 5,இல் வதோதராவில் நடைபெற்ற வங்காளதேச பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் இந்தியப் பெண்கள் துடுப்பாட்ட அணி சார்பாக தனது முதல் போட்டியில் விளையாடினார்.  

2017 மகளிர் கிரிக்கெட் உலகக் கோப்பையின் இறுதிப் போட்டிக்குச் சென்ற இந்திய அணியில் இவர் இடம் பெற்றார். அந்தப் போட்டியில் இந்திய பெண்கள் அணி இங்கிலாந்து அணியிடம் ஒன்பது ஓட்டன்கள் வித்தியாசத்தில் தோற்றது. ஜூன் 2018இல், பெண்கள் இருபது 20 தரவரிசையில் முதல் ஐந்து இடங்களுக்குள் நுழைந்து பட்டியலில் மூன்றாவது இடத்தைப் பிடித்தார். அக்டோபர் 2018இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். இந்தத் தொடரில் ஐந்து போட்டிகளில் எட்டு ஆட்டமிழப்புடன், இந்த போட்டியில் இந்தியாவுக்காக அதிக இலக்குகள் எடுத்த வீரர்கள் வரிசையில் முதலிடம் பெற்றார். செப்டம்பர் 2018 இல் இருபது -20 சர்வதேச போட்டிகளில் 39 டி 20 போட்டிகளில் 57 இலக்குகளைக் கைப்பற்றி அதிக இலக்குகளைக் கைப்பற்றிய இந்திய வீரர் எனும் பெருமை பெற்றார்.  

### தேர்வுத் துடுப்பாட்டம்
2014 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 16, மைசூரில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.  

## ஆரம்பகால வாழ்க்கை
யாதவ் 1991 ஆகஸ்ட் 24 அன்று இந்தியாவின் உத்தரப்பிரதேசத்தின் ஆக்ராவில் பிறந்தார். அவரது தந்தையின் பெயர் ராகுவீர் சிங் யாதவ். இவர் ஓய்வு பெற்ற ராணுவ அதிகாரி ஆவார். அவரது தாயின் பெயர் முன்னா தேவி. இவர் ஒரு இல்லத்தரசி.  

யாதவ் உத்தரபிரதேசத்தில் தனது பள்ளி மற்றும் பட்டப்படிப்பை முடித்தார். இவர் உத்தரப் பிரதேச மாநில அணிக்காகவும் இரயில்வே அணிக்காவும் உள்ளூர் போட்டிகளில் விளையாடி வருகிறார். பின்னர் இந்திய மகளிர் கிரிக்கெட் அணியின் பந்து வீச்சாளராக தேர்வு செய்யப்பட்டார். தற்போது ஹேமலாதா கல என்பவர் இவரது பயிற்சியாளராக உள்ளார்.  

தனது துடுப்பாட்ட வாழ்க்கைக்காக இவர் ஆக்ராவிற்கு குடிபெயர வேண்டி இருந்தது. அங்கு அவர் ஏக்லவ்யா விளையாட்டு மைதானத்தில் பயிற்சி பெற்றார். மூன்று ஆண்டுகளுக்குப் பிறகு துடுப்பாட்டத்தில் இருந்து விலகினார். பின்னர் இவரின் தந்தையின் ஊக்கத்தினால் மீண்டும் விளையாடினார்.
# அனுராதா கிருஷ்ணமூர்த்தி

**அனுராதா கிருஷ்ணமூர்த்தி** (*Anuradha Krishnamoorthy*) என்பார் ஒரு இந்தியச் சமூக தொழில்முனைவோர் மற்றும் பாலாடைக்கட்டி தயாரிப்பாளர். இவர் தனது சகா நம்ரதா சுந்தரேசனுடன் 2017 ஆம் ஆண்டிற்கான நரி சக்தி விருது பெற்றார்.  

## தொழில்
அனுராதா கிருஷ்ணமூர்த்தி ஊனமுற்றோருடன் இணைந்து பணியாற்றும் ஒரு அமைப்பை அமைத்து, அவர்களுக்கு வேலை பெற்றுத்தருவதில் உதவினார். 2016ஆம் ஆண்டில், கிருஷ்ணமூர்த்தி சென்னையில் சமையற்கலை நிபுணர் நம்ரதா சுந்தரேசனுடன் கோஸ் பாலாடைக்கட்டி ஒன்றை நிறுவினார். இவர்கள் ஒருவருக்கொருவர் சுமார் பத்து ஆண்டுகளாக அறிந்திருந்தனர் மற்றும் அவரது புதிய வணிக கூட்டாளரின் வேலை ஒரு மூலோபாய ஆலோசனையிலிருந்தது. அவர்களின் முதல் வகை குவார்க் வகை. உள்ளூர் பொருட்களைப் பயன்படுத்தி பாரம்பரிய முறைகளைப் பின்பற்றி இயற்கை பாலாடைகளை அவர்கள் தயாரித்தனர். எடுத்துக்காட்டாக மிளகாய்ப் பொடியைப் பயன்படுத்தி செடார் சீஸ் ஒன்றை "ஓடே டூ சென்னை" என்று தயாரித்தனர். இவரது பின்னணி சமூக தொழில்முனைவோர், ஊனமுற்ற பெண்களுக்கு வேலை மற்றும் பயிற்சி அளித்தலாம். 2020 ஆம் ஆண்டு நிலவரப்படி, கோஸ் 30க்கும் மேற்பட்ட பாலாடைக்கட்டிகளை உற்பத்தி செய்து வருகிறது.  

கிருஷ்ணமூர்த்தி மற்றும் சுந்தரேசன் இருவரும் தங்கள் தொழில்முனைவோருக்காக 2017 நாரி சக்தி விருதினைப் பெற்றனர். 2018ஆம் ஆண்டு அனைத்துலக பெண்கள் நாளன்று இந்தியக் குடியரசுத் தலைவர், பெண்கள் மற்றும் குழந்தைகள் மேம்பாட்டு அமைச்சகம் சார்பாக இந்த விருதினை வழங்கினார், இந்த விருது இந்தியாவில் பெண்களுக்காக வழங்கப்படும் மிக உயர்ந்த விருதாகும்.
# பிரணிதா தலுக்தார்


**பிரணிதா தலுக்தார்** இந்தியாவைச் சேர்ந்த ஆசிரியரும், சமூக சேவகரும், இந்திய தேசிய காங்கிரசு கட்சியைச் சேர்ந்த அரசியல்வாதியும் ஆவார். அசாமின் சர்போக்கிலிருந்து இந்திய தேசிய காங்கிரசு வேட்பாளராக அசாம் சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.  

## சுயசரிதை
பிரணிதா 1935இல் பிறந்தார். இவரது கணவர் கணேசியாம் தலுக்தார் பர்னாகர் கல்லூரியை நிறுவினார். மேலும், அசாம் சட்டமன்ற உறுப்பினராகவும் இருந்தார். இவர், சொராலி மேல்நிலைப்பள்ளியின் தலைமை ஆசிரியராகவும், பர்னாகர் கல்லூரி, பார்பேட்டா சோராலி கல்லூரி ஆகியவற்றின் ஆசிரியராகவும் இருந்தார். 1972இல் சர்போக்கிலிருந்து மீண்டும் தேர்ந்தெடுக்கப்பட்டார்.  
## விருது
தலுக்தார் பெண்களின் வளர்ச்சிக்காகப் பணிகளை செய்தார். இவர் மத்திய பெண்கள் மற்றும் குழந்தைகள் நல சங்கத்தின் தலைவராக இருந்தார்.  
## இறப்பு
தலுக்தார் 20 ஏப்ரல் 2019 அன்று இறந்தார்.
# திலீப் கோஷ்



**திலீப் கோஷ்** (**Dilip Ghosh**) (பிறப்பு: 1 ஆகஸ்டு 1964) மேற்கு வங்காள மாநிலத்தின் பாரதிய ஜனதா கட்சியின் மாநிலத் தலைவர் ஆவார். 2019 இந்தியப் பொதுத் தேர்தலில் திலீப் கோஷ், 23 மே 2019 அன்று, மிட்னாபூர் மக்களவைத் தொகுதியிலிருந்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் கரக்பூர் சதர் சட்டமன்றத் தொகுதியிலிருந்து மேற்கு வங்காள சட்டமன்ற உறுப்பினராக 19 மே 2016 முதல் 23 மே 2019 வரை செயல்பட்டார்.
# அனில் தேஷ்முக்


**அனில் வசந்தராவ் தேஷ்முக்** (**Anil Vasantrao Deshmukh**) மகாராட்டிரா மாநில தேசியவாத காங்கிரசு கட்சியைச் சேர்ந்த இவர், நவம்பர், 2019 முதல் முதலமைச்சர் உத்தவ் தாக்கரே தலைமையிலான அமைச்சரவையில் உள்துறை அமைச்சராக உள்ளார். இவர் 1995-ஆம் ஆண்டு முதல் 2014 வரை கட்டோல் சட்டமன்றத் தொகுதியிலிருந்து நான்கு முறை தொடர்ச்சியாகத் தேர்ந்தெடுக்கப்பட்ட மகாராட்டிரா சட்டமன்ற உறுப்பினர் ஆவார்.  

இவர் 1995-ஆம் ஆண்டு முதல் மகாரஷ்டிரா அரசில் கல்வி மற்றும் பண்பாட்டுத் துறை, பள்ளிக்கல்வி, தகவல் மற்றும் பொதுத்தொடர்புகள், இளைஞர் நலன் மற்றும் விளையாட்டுத் துறை, பொதுப்பணித் துறை, உணவு, குடிமைப் பொருட்கள் & நுகர்வோர் துறை அமைச்சராக பணியாற்றியுள்ளார். தற்போது உள்துறை அமைச்சராக உள்ளார்.  

## சர்ச்சைகள் 2021
சர்சைக்களுக்கு பெயர் போன உள்துறை அமைச்சரான அனில் தேஷ்முக், மும்பை மாநகர காவல்துறையிடம், விடுதிக்காரர்கள் மற்றும் கடைக்காரர்களிடமிருந்து மாதம் ரூபாய் 100 கோடி லஞ்சப்பணம் வசூலித்து தருமாறு கூறியதாக, காவல்துறை ஆணையர் பரம் வீர் சிங் குற்றம் சாட்டியுள்ளார். அதனையடுத்து அனில் தேஷ்முக் தன் மீதான குற்றச்சாட்டுகளுக்கு நீதி விசாரனை செய்ய முதலமைச்சரை வலியுறுத்தியுள்ளார்.இது தொடர்பாக நடுவன் புலனாய்வு அமைப்பின் விசாரணைக்கு உத்தரவிடப்பட்டதால், அனில் தேஷ்முக் 5 ஏப்ரல் 2021 அன்று தமது உள்துறை அமைச்சர் பதவிலிருந்து விலகினார்.  
### நடுவன் புலனாய்வுச் செயலக விசாரணை
மாதந்தோறும் ரூபாய் 100 கோடி லஞ்சப்பணம் வசூலிக்க போலீசாரை கட்டாயப்படுத்திய புகாரில் அனில் தேஷ்முக்கிடம் நடுவண் புலனாய்வுச் செயலகம் 14 ஏப்ரல் 2021 அன்று முதல் விசாரணை துவங்கியது.பின்னர் அவர் கைது செய்யப்பட்டார்.  

## அமலாக்கத் துறை வசம் அணில் தேஷ்முக்
பண மோசடி வழக்கில் அணில் தேஷ்முக்கிற்கு எதிராக 5 ஏப்ரல் 2021 அன்று நடுவண் புலனாய்வுச் செயலகம் தொடர்ந்த வழக்கில் மும்பை உயர் நீதிமன்றம் அளித்த தீர்ப்பின் அடிப்படையில், அணில் தேஷ்முக்கை 12 நவம்பர் 2021 வரை அமலாக்கத் துறையினரின் விசாரணைக்காக கொண்டு செல்லப்பட்டார். பின்னர் நீதிமன்றக் காவலில் அடைக்கப்பட்டர். 3 சனவரி 2023 அன்று பம்பாய் உயர் நீதிமன்றம் 73 வயதான அனில் தேஷ்முக்கிற்கு பிணை வழங்கி சிறையிலிருந்து விடுவித்தது.
# திப்கை ஆறு


இந்திய மாநிலமான அசாமில் மாநிலத்தின் பிரம்மபுத்திரா ஆற்றின் வடக்கு மற்றும் இமயமலை பகுதி துணை ஆறாக **திப்கை ஆறு** (*Tipkai River*) உள்ளது. இது பூட்டான் மலைப் பகுதியிலிருந்து, அசாம் மாநிலத்தின் கோகராஜார் மற்றும் துப்ரி மாவட்டத்தில் பாய்ந்து பிரம்மபுத்திரா ஆற்றில் துப்ரி மாவட்டத்தில் சட்டாகுரசரில் கலக்கின்றது.
# துனி ஆறு


**துனி ஆறு** *(Tuni River)(பாஷிசுதா கங்கா* என்றும் அழைக்கப்படுகிறது) இந்திய மாநிலமான அசாமில் உள்ள பிரம்மபுத்திரா ஆற்றின் சிறிய துணை ஆறாகும். துனி ஆறானது உலகின் மிகப்பெரிய நதி தீவான மாஜூலியின் நடுவில் பாய்கிறது. அசாமின் பல பண்டைய சத்திரங்களில் ஒன்றான *ஸ்ரீ ஸ்ரீ* போக்பூர் சத்ரா துனி ஆற்றின் அருகே அமைந்துள்ளது. துனி ஆறு *பாஷிஸ்தா கங்கா* என்றும் அழைக்கப்படுகிறது.  

## நிலவியல்
துனி ஆறு பிரம்மபுத்திரா நதியிலிருந்து உருவாகி பிரம்மபுத்திராவுடன் இணையும் இயற்கையான ஆறாகும். இது மாஜுலி மாவட்டத்தில் உள்ள மொக்குந்தியில் உருவாகிறது. துனி ஆற்றின் ஓட்டம் தடுக்கப்பட்டு, தேங்கி நிற்கும் குட்டையாக தற்பொழுது உள்ளது. இது பிரம்மபுத்திரா ஆற்றுடன் மாஜீலியில் உள்ள போக்பூர் சத்ரா அருகே இணைகிறது.
# குல்சி ஆறு

**குல்சி ஆறு** *(Kulsi River)* இந்திய மாநிலமான அசாமில் உள்ள பிரம்மபுத்திரா ஆற்றின் கிளை ஆறாகும். இந்த ஆறு மேகாலயாவின் மேற்கு காசி மலையிலிருந்து உருவாகிறது. குல்சி ஆறு தொடங்கும் இடத்தில் கிர் ஆறு என்று அழைக்கப்படுகிறது. மேகாலயாவில் 12 கி.மீ தூரம் பயணித்த பின்னர், இந்த ஆறு அசாமின் காமரூப் மாவட்டம் வழியாகப் பாயும் போது குல்சி என்று அழைக்கப்படுகிறது. அசாமில் காமரூப் மாவட்டத்தில் நாகபேரா அருகில் பிரம்மபுத்திரா ஆற்றில் கலக்கின்றது.  

## ஓங்கிலின் வாழ்விடம்
குல்சி ஆறானது அருகிவரும் தென்னாசிய ஆற்று ஓங்கிலின் *(பிளாட்டானிடா கேஞ்ஜிடிக)* வாழ்விடமாக உள்ளது*.* இந்த ஆபத்தான ஓங்கில் (சிகு என அசாமிய மொழியில் அழைக்கப்படுகிறது) பிரம்மபுத்திரா வடிநிலப்பகுதியில், குல்சி மற்றும் சுபன்சிரி ஆறுகளில் மட்டுமே இனப்பெருக்கம் செய்யும். இப்பகுதியில் மணல் சுரங்கம் பிற மேம்பாட்டு நடவடிக்கைகள் குல்சி ஆற்றில் காணப்படும் ஓங்கில்களைப் பாதிக்கக்கூடியவையாக உள்ளன. இதன் காரணமாக எண்ணிக்கை ஏராளமாகக் குறைந்துள்ளது.
# திக்ரோங் ஆறு

**திக்ரோங் ஆறு** (*Dikrong River*) என்பது இந்திய மாநிலமான அசாமில் உள்ள பிரம்மபுத்திரா ஆற்றின் துணை ஆறாகும். அருணாச்சல பிரதேச மலைகளில் உற்பத்தியாகி இம்மாநிலத்தின் முக்கிய நகரங்கள் வழியாகவும் (உம் நிர்ஜுலி) மற்றும் அசாம் பிகுபுரியா வழியாகப் பாய்ந்து சுபன்சிரி ஆற்றில் கலக்கின்றது.  

## வரலாறு
திக்ரோங் ஆறு குறித்த விளக்கம் ஆரம்பக்கால மத புத்தகமான காளிகா புராணத்தில் காணப்படுகிறது. இதில் இந்த ஆறு *திக்கர் பாசினி* என்று குறிப்பிடப்பட்டுள்ளது.  

## திக்ரோங்கின் துணை ஆறுகள்
*மலைப்பகுதியில் இடது கரை ஆறுகள்* :  

- கீட் நாடி
- பாங் நாடி (*நாடி* என்றால் அசாமிய *மொழியில் நதி என்று* பொருள்)
- ஷு பபுங்
- பெட்டி நல்லா

*மலைப்பகுதியில் வலது கரை ஆறுகள்* :  

- ராஞ்சி பபுங்
- பச்சின் நாடி

*சமவெளிப் பகுதிகளில் இடது கரை ஆறுகள்* :  

- பெகுலி நாடி

*சமவெளிப் பகுதிகளில் வலது கரை ஆறுகள்* :  

- கச்சிகாதா நாடி
# திஜூ ஆறு

**திஜு ஆறு** (*Diju River*) இந்திய மாநிலமான அசாமில் பாயும் பிரம்மபுத்திரா ஆற்றின் துணை ஆறாகும்.  

## நிலவியல்
திஜூ ஆறு கர்பி ஆங்கலாங்கு மாவட்டத்தில் உள்ள மலைகளில் உருவாகி கர்பி ஆங்கலாங்கு மாவட்டம் மற்றும் நகமோ மாவட்டம் வழியாகப் பாய்கிறது. இது நகாமோ மாவட்டம் அமோனி கிராமத்தில் கோலோங் ஆற்றினை சந்திக்கின்றது. திஜு ஆற்றுடன் இணைந்த கோலாங் ஆறு அளவில் பெரிதாகி, இறுதியாக பிரம்மபுத்திரா ஆற்றுடன் இணைகின்றது.
# ஈரில் ஆறு

**ஈரில் ஆறு** (*Iril River*) என்பது இந்தியாவின் மணிப்பூர் மாநிலத்தில் உள்ள இம்பால் நகரின் கிழக்கு புறநகர்ப் பகுதிகள் வழியாகச் செல்லும் ஒரு ஆறு. ஐரில் என்ற பெயர் *ஈ* மற்றும் *ரெய் / ரீ* ஆகிய இரண்டு சொற்களிலிருந்து உருவானது. மணிப்புரியம் வார்த்தையான ஈ என்பது இரத்தத்தினையும் ரெய்/ரீ என்பது சோப்வோமா மொழியில் ஆற்றினைக் குறிப்பதாகவும்; ”இரத்த ஆறு" என்று பொருள் தருவதாக அமைந்துள்ளது.  

## ஆற்றுவழி
இது லகமாய் கிராமத்தில் உருவாகி நகாம்ஜு கிராமம் வழியாகப் பாய்கிறது. (நகாம்ஜூ மக்கள் இதை வைரி என்று *அழைக்கின்றனர்*) இந்த நதி பின்னர் சாய்குல், சாகோல்மாங் பகுதி வழியாகச் சென்று , இம்பால் நதியுடன் இணைவதற்கு முன்பு லாம்லை, டாப், நஹரூப், பாங்காங் மற்றும் இரில்பங் வழியாகவும் பாய்கிறது. இது ஆறு மிகவும் தெளிவானது. போரோம்பட்டில் அமைந்துள்ள ஒரு ஆலைக்கு நீர் விநியோகம் செய்கிறது. இது மணிப்பூர் ஆறுகளில் தலையான ஒன்றாகும். ஈரில் நதியில் அதிக எண்ணிக்கையிலான அருகிய அகணிய மீன்கள் உள்ளன. இவை இப்பகுதியில் நாகடன், மெய்டி சாரெங் எனப்படுகிறது. இந்த மீன்களை உள்ளூர் மீனவர்கள் ஜூலை மற்றும் ஆகஸ்ட் மாதங்களில் பிடிக்கின்றனர்.
# காலடிபேட்டை மெட்ரோ நிலையம்



**காலடிபேட்டை மெட்ரோ நிலையம்** (*Kaladipet metro station*) சென்னை மெட்ரோவின் முதல் தடத்தின் நீல வழித்தடத்தில் உள்ள ஒரு மெட்ரோ நிலையமாகும். இந்த நிலையம் காலடிபேட்டை மற்றும் சென்னையின் வடக்கு புறநகர்ப் பகுதிகளுக்கு சேவை வழங்குகிறது.  

## வரலாறு
நீல வழித்தடத்தின் விரிவாக்கத்தில் வரும் மெட்ரோ நிலையம் ஆகும். இந்த நிலையமானது 14 பெப்ரவரி 2021 அன்று மக்கள் பயன்பாட்டுக்கு திறக்கப்பட்டது.  

## நிலையம்
காலடிபேட்டை நீல வழித்தடத்தில் அமைந்துள்ள ஒரு உயர்த்தப்பட்ட மெட்ரோ நிலையம்.
# அர்ச்சனா தாஸ்


**அர்ச்சனா தாஸ்** (Archana Das பிறப்பு: ஜூலை 21, 1988) ஓர் இந்தியப் பெண்கள் துடுப்பாட்ட அணி வீராங்கனை ஆவார். இவர் 2012 மற்றும் 2014 க்கு இடையில் 50 பெண்கள் ஒருநாள் சர்வதேச போட்டிகளில் விளையாடி 96 ஓட்டங்களையும் 66 இலக்குகளையும் கைப்பற்றியுள்ளார். 4 ஓட்டங்களுக்கு 4 இலக்குகளைக் கைப்பற்றியது இவரது சிறந்த பந்துவீச்சாகும். 37 பெண்கள் இருபதுக்கு 20 சர்வதேச போட்டிகளில் விளையாடி 29 இலக்குகளைக் கைப்பற்றியுள்ளார்.
# வங்காளதேசப் பெண்கள் துடுப்பாட்ட அணி



**வங்காளதேசப் பெண்கள் துடுப்பாட்ட அணி** (Bangladesh women's national cricket team) பன்னாட்டுத் துடுப்பாட்ட அளவில் வங்காளதேசத்தினைப்<nowiki/>பிரதிநிதித்துவப்படுத்தும் அணியாகும். ஜூலை 2007இல் தாய்லாந்துப் பெண்கள் அணிக்கு எதிராக பன்னாட்டுப் போட்டிகளில் அறிமுகமாகினர். அந்தத் தொடரில் இரண்டு போட்டிகளில் வெற்றி பெற்றனர். 2011 ஆம் ஆண்டிற்கான பெண்கள் உலகக் கிண்ணத் தகுதிச் சுற்றுப் போட்டித் தொடரில் 5ஆம் இடத்தைப் பெற்றதனால் இந்த அணி பன்னாட்டு அளவில் ஒருநாள் போட்டிகளில் விளையாடும் தகுதியினைப் பெற்றது.  

## ஒரு நாள் நிலை
நவம்பர் 24, 2011 அன்று, 2011பெண்கள் உலகக் கிண்ணத் தகுதிச் சுற்றில் அமெரிக்காவை 9 இலக்குகள் வித்தியாசத்தில் தோற்கடித்ததன் பின்னர் வங்காளதேசத்திற்க்கு ஒருநாள் தகுதி வழங்கப்பட்டது. இதன்மூலம் பன்னாட்டு அளவில் முதல் 10 இடங்களுக்குள் இடம்பெற்றது.  

### ஒருநாள்

- அணியின் அதிகபட்ச மொத்தம்: 211/9 எ. பாக்கித்தான் 4 நவம்பர் 2019 லாகூரின் கடாபி மைதானம்.
- அதிகபட்ச தனிநபர் ஓட்டம்: 75 *, சல்மா கதுன் எ. இந்தியா 8 ஏப்ரல் 2013அகமதாபாத்தில் உள்ள சர்தார் படேல் மைதானம் .
- சிறந்த பந்துவீச்சு: 6/20, கதீஜா துல் குப்ரா எ. பாக்கித்தான் 8 அக்டோபர் 2018 காக்ஸ் பஜாரில் உள்ள ஷேக் கமல் சர்வதேச மைதானம் .
# திருவள்ளுவர் வழிபாடு


“தெய்வப்புலவா்” என்று திருவள்ளுவரை நாம் குறிப்பிடுகிறோம். ஆனால், அவரை தெய்வமாக வணங்குபவர்கள் அவர் வாழ்ந்த தமிழகத்தில் மிகக் குறைவு. பக்கத்து மாநிலமான கேரளாவிலோ திருவள்ளுவரை தெய்வமாக வணங்குவதற்கு என்றே ஒரு மதத்தினர் உள்ளர். அவர்களை சனாதன மதத்தினர் என்று அழைக்கின்றனர். இந்த மதத்திற்கு சமாதான மதம் என்று பெயரும் உண்டு.  
கேரள மாநிலத்தில் 16 இடங்களில் திருவள்ளுவருக்கு என்று தனிக் கோவில்கள் அமைந்துள்ளன. இந்தக் கோவில்களிள் பிரசித்து பெற்றது எர்ணாகுளம் மாவட்டத்தில் காஞ்சூா் தட்டம்படி என்ற ஊரில் உள்ள வள்ளுவா் கோவில்.  

## முதன்முதலில் வள்ளுவா் கோவில்
திருவள்ளுவருக்கு என்று இம்மாநிலத்தில் முதன்முதலில் கோவில் அமைந்த இடம் இடுக்கி மாவட்டத்தில் உள்ள சேனபதி என்ற ஊா், அங்கு 1979-ம் ஆண்டு மாா்ச் 1ம் தேதி கோவிலை அமைத்தவா் சிவானந்தா் என்பவர் கேரளாவில் உள்ள திருவள்ளுவா் கோவிலுக்கு ஆண்டுதோறும் திருவிழாக்கள் சிறப்பாக கொண்டாடப்படுகின்றன. மலையாள மாதம் கும்பத்தில் 17,18 ஆகிய தேதிகளில் இந்த விழாக்கள் நடைபெறுகின்றன.  

## திருவள்ளுவர் முன்பு வித்தியாச திருமணங்கள்
திருவள்ளுவரை தெய்வமாக வணங்கும் சனாதன மதத்தினர், தங்களது திருமணத்தை வள்ளுவரது கோவிலிலேயே நடத்துகின்றனா். அப்போது, அவர்கள் தாலி கட்டுவதும் இல்லை, மோதிரம் மாற்றிக் கொள்வதும் இல்லை. மாறாக மணமக்கள் இருவரது கைகளை ஒன்றிணைத்து வைத்தே திருமணத்தை மிகவும் எளிய முறையில் முடித்து விடுகிறாா்கள்.
# மைக்கேல் ரூக்கர்



**மைக்கேல் ரூக்கர்** (பிறப்பு: ஏப்ரல் 6, 1955) என்பவர் அமெரிக்க நாட்டு நடிகர் ஆவார். இவர் 1985 ஆம் ஆண்டு முதல் எயிட் மென் அவுட் (1988), சீ ஆப் லவ் (1989), டேஸ் ஆப் தண்டர் (1990), மள்ளரேட்ஸ் (1995) போன்ற பல திரைப்படங்களில் நடித்துள்ளார். 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி மற்றும் கார்டியன்ஸ் ஆப் தி கேலக்ஸி 2 (2017) போன்ற திரைப்படங்களில் 'யோண்டு' என்ற கதாபாத்திரத்தில் நடித்துள்ளார்.  

## ஆரம்ப கால வாழ்க்கை
மைக்கேல் ரூக்கர் 6 ஏப்ரல் 1955 ஆம் ஆண்டு அலபாமாவில் உள்ள ஜாஸ்பரில் பிறந்தார். இவருக்கு ஒன்பது சகோதர சகோதரிகள் உள்ளனர். இவர் தனது 13 வயதாக இருந்தபோது அவரது பெற்றோர் விவாகரத்து செய்தனர், மேலும் அவர் தனது தாய் மற்றும் உடன்பிறப்புகளுடன் இல்லினாய்ஸின் சிகாகோவுக்கு குடிபெயர்ந்தார், அங்கு அவர் வெல்ஸ் கம்யூனிட்டி அகாடமி உயர்நிலைப் பள்ளியில் பயின்றார் மற்றும் டீபால் பல்கலைக்கழகத்தில் உள்ள குட்மேன் ஸ்கூல் ஆஃப் டிராமாவில் படித்தார்.
# சந்திரப் பிரமிடு



**சந்திரப் பிரமிடு** (**Pyramid of the Moon**) மத்திய அமெரிக்க கண்டத்தின் மெக்சிகோ நாட்டின், மெக்சிகோ மாநிலத்தில் உள்ள பண்டைய தியோத்திவாக்கன் நகரத்திற்கு மேற்கே மலையடிவாரத்தில் அமைந்த ஞாயிற்றுப் பிரமிடுக்கு அடுத்த இரண்டாவது பெரிய பிரமிடு ஆகும். இந்த சந்திரப் பிரமிடு கிபி 200-க்கு முன்னர் நிறுவப்பட்டதாகும். யுனெஸ்கோ உலகப் பண்பாட்டுப் பாரம்பரியக் களங்களில் ஒன்றான இப்பிரமிடை உலக பாரம்பரியக் குழு நிருவாகம் செய்கிறது.  

இப்பிரமிடு செவ்விந்தியர்களால் கிபி 100 - 450 இடைப்பட்ட காலப்பகுதியில் நிறுவப்பட்ட கோயில் வளாகம் ஆகும். இப்படிக்கட்டுகளுடன் கூடிய இப்பிரமிடின் மேற்பகுதியில் மனிதர்களையும், விலங்குகளையும் கடவுளுக்கு பலியிடுவதற்கான சதுர வடிவில் மேடை போன்ற பகுதி உள்ளது. மேலும் இப்பிரமிடில் பலி உயிர்களை புதைக்கும் பகுதிகளும் இருந்தன.  

பல ஆட்சியாளர்களின் காலத்தில் ஏற்பட்ட கருத்தியல் அடிப்படையில் கிபி 250 - 400 இடைப்பட்ட காலத்தில் இந்த சந்திர பிரமிடு வளாகம் உருவானது. இந்த பிரமிடின் மேல் தளத்தில் கருவுறுதல், பூமி, மற்றும் படைப்பின் தெய்வமான தியோதிஹுகானின் பெரிய தெய்வத்தின் கோயில் அமைத்து, தெய்வத்தின் நினைவாக விழாக்கள் நடத்தப்பட்டது. இந்த மேல் தளமும், பிரமிட்டின் அடிப்பகுதியில் காணப்படும் சிற்பமும் செவ்விந்தியர்களின் தாய்க் கடவுளுக்கு அர்ப்பணிக்கப்பட்டுள்ளது. தாய்க்கடவுளின் பலிபீடத்திற்கு எதிரே சந்திர வளாகம் உள்ளது. வளாகத்தில் ஒரு மைய பலிபீடமும், உள் பிளவுகளுடன் கூடிய அசல் கட்டுமானமும் உள்ளன, இதில் நான்கு செவ்வக மற்றும் மூலைவிட்ட அமைப்புகள் உள்ளது. அவை "தியோதிஹுகான் கிராஸ்" என்று அழைக்கப்படுகிறது.  

## இதனையும் காண்க
- ஞாயிற்றுப் பிரமிடு
- தியோத்திவாக்கன்
# ஆத்திக்குப்பம்


**ஆத்திக்குப்பம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
# அங்கனிக்குப்பம்


**அங்கனிக்குப்பம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
# ஆண்டிப்பாளையம் (விழுப்புரம்)


**ஆண்டிப்பாளையம்** என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
# கு. செல்வப்பெருந்தகை



**கு. செல்வப்பெருந்தகை** (*K. Selvaperunthagai*) ஓர் இந்திய அரசியல்வாதியும், தமிழ்நாடு காங்கிரஸ் கமிட்டியின் மாநில தலைவரும் ஆவார்.  

## அரசியல் வாழ்க்கை
இவர் தனது அரசியல் வாழ்க்கையை பூவை மூர்த்தி தலைமையிலான புரட்சி பாரதம் கட்சியில் தொடங்கினர். பின்பு அதில் இருந்து விலகி கிருஷ்ணசாமி தலைமையிலான புதிய தமிழகம் கட்சியில் இணைந்தார்.  
அதன் பின்பு தொல். திருமாவளவன் தலைமையிலான விடுதலைச் சிறுத்தைகள் கட்சியில் இணைந்து, அக்கட்சி சார்பாக 2006 ஆம் ஆண்டு தமிழக சட்டசபைக்கான தேர்தலில் மங்களூர் தொகுதியிலிருந்து போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். அதன் பின்பு திருமாவளவன் உடன் ஏற்பட்ட கருத்து வேறுபாடு காரணமாக விடுதலைச் சிறுத்தைகள் கட்சியில் இருந்து விலகினார். அதன் பிறகு 2008 ஆம் ஆண்டு பகுஜன் சமாஜ் கட்சியில் இணைந்து, அக்கட்சியின் மாநில தலைவரானர். பின்பு அக்கட்சியில் இருந்து விலகி 2010 ஆம் ஆண்டு தமிழ்நாடு காங்கிரஸ் கட்சியில் இணைந்தார். அதன் பிறகு 2011 ஆம் ஆண்டு செங்கம் சட்டமன்றத் தொகுதியிலும்,2016 ஆம் ஆண்டு திருபெரும்புதூர் சட்டமன்றத் தொகுதியிலும் போட்டியிட்டு தோல்வியடைந்தார். அதனைத் தொடர்ந்து 2021 ஆம் ஆண்டு நடைபெற்ற, தமிழ்நாடு சட்டமன்ற தேர்தலில் மீண்டும் திருப்பெரும்புதூர் சட்டமன்றத் தொகுதியில், இந்திய தேசிய காங்கிரஸ் கட்சியின் சார்பில் மீண்டும் போட்டியிட்டு வெற்றி பெற்று காங்கிரஸ் கட்சியின் சட்டமன்றக் குழு தலைவராகவும் தேர்ந்தெடுக்கப்பட்டார். 2024 பெப்ரவரி 17 அன்று தமிழ்நாடு காங்கிரசு கமிட்டி தலைவராக செல்வப்பெருந்தகை நியமிக்கப்பட்டார்.  

| தேர்தல் | கட்சி | தொகுதி | முடிவு | பெற்ற வாக்கு | வாக்கு பங்கீடு% |
| --- | --- | --- | --- | --- | --- |
| 2006 | விடுதலை சிறுத்தைகள் கட்சி&nbsp; | மங்களூர் | 62,217 | 43.7 |  |
| 2011 | இந்திய தேசிய காங்கிரசு&nbsp; | செங்கம் | 72,225 | 40.50 |  |
| 2016 | திருப்பெரும்புதூர் | 90,285 | 38.23 |  |  |
| 2021 | இந்திய தேசிய காங்கிரசு | திருப்பெரும்புதூர் | 1,15,353 | 43.65 |  |
# சிவப்பு-வயிற்று அணில்

| <div>காப்பு நிலை</div> |  |
| --- | --- |
| <div>

<small>அழிவாய்ப்பு இனம்</small> <small>&nbsp;(IUCN 3.1)</small></div> |  |
| <small>திணை</small>: | <small>விலங்கு</small> |
| <small>தொகுதி</small>: | <small>முதுகெலும்பி</small> |
| <small>வகுப்பு:</small> | <small>பாலூட்டி</small> |
| <small>வரிசை:</small> | <small>கொறிணி</small> |
| <small>குடும்பம்:</small> | <small>சைரினுடே</small> |
| <small>பேரினம்</small>: | <small>*ரப்ரிசியூரசு*
எல்லெர்மேன், 1954</small> |
| <small>சிற்றினம்:</small> | <div>***<small>ர. ரப்ரிவெண்டர்</small>*** </div> |
| <small>**<span>*ரப்ரிசியூரசு ரப்ரிவெண்டர்*</span>**
(முல்லர் & செலிகல், 1844)</small> |  |

**சிவப்பு-வயிற்று அணில்** (*Red-bellied squirrel*) அல்லது **சுலவேசி பெரும் அணில்** (*ரப்ரிசியூரசு ரப்ரிவெண்டர்* ) என்பது அணில் இனங்களுள் ஒன்று. சமீப காலம் வரை, இது *காலோசியூரசு* பேரினத்தில் ஒரு இனமாகக் கருதப்பட்டது. ஆனால் 1990 முதல் இது *ரப்ரிசியூரசு* பேரினத்தின் கீழ் வருகிறது. இது இந்தோனேசிய தீவான சுலாவெசியில் மட்டும் காணப்படும் அகணிய உயிரியாகும். இது சுலவேசியின் வடக்கே உள்ள சங்கீர் தீவிலும் காணப்படுகிறது. இதனுடைய நீளம் 25 செ.மீ. (தலை மற்றும் உடல்). இது ஒரு அணில் விட பெரியது. இது இத்தீவுகளில் காணப்படும் மழைக்காடுகளில் மரத்தின் உச்சியில் வாழ்கிறது.
# அடோனிசு டெட்ரா



**அடோனிசு டெட்ரா** (*Adonis tetra*) *(லெபிடார்லசு அடோனிசு)* ஜெல்லிபீன் டெட்ரா என அழைக்கப்படுவது அலெசிடிடே குடும்பத்தினைச் சார்ந்த மிகச் சிறிய ஆப்பிரிக்க மீனாகும். இது அடோனிசு பேரினத்தைச் சார்ந்த ஒரே ஒரு சிற்றினமாகும்.  

## சரகம்
*லெபிடார்லசு அடோனிசு* அட்லாண்டிக் கரையோர கானா, சியேரா லியோனி மற்றும் கோட் டிவார் அருகிலுள்ள நன்னீர் வாழ்விடங்களில் காணப்படுகிறது.  

## அளவு
அடோனிஸ் டெட்ரா 2.1 செ. மீ. நீளமுடையது. இது நியான் டெட்ராவை விட மிகச் சிறியது. இது பொதுவாக மீன் காட்சியகங்களில் வளர்க்கப்படும் மிகச்சிறிய மீன்களில் ஒன்றாகும்.  

## காப்பு நிலை
பன்னாட்டு இயற்கைப் பாதுகாப்புச் சங்க செம்பட்டியலில் அடோனிசு டெட்ரா அழிவாய்ப்பு இனம் எனப் பட்டியலிடப்பட்டுள்ளது. இது வசிக்கும் நீர்வாழிடங்களில் மாசு அளவு அதிகரித்து வருவது கவலை தருவதாக உள்ளது.
# வி. வடுகபாளையம்


**வி. வடுகபாளையம்** என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், சுல்தான்பேட்டை வட்டாரத்தில் உள்ள வதம்பச்சேரி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் சுல்தான்பேட்டை ஊராட்சி ஒன்றியத்தில் அமைந்துள்ளது. இக்கிராமமானது சூலூர் சட்டமன்றத் தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும்.
# பி. கலைமணி


**பி. கலைமணி** (*P. Kalaimani*) என்பவர் தமிழ்த் திரைப்படத்தில் பணியாற்றிய எழுத்தாளர், தயாரிப்பாளர், இயக்குநர் ஆவார். இவர் 100 க்கும் மேற்பட்ட படங்களுக்கு கதை, திரைக்கதை, உரையாடல்களை எழுதியுள்ளார்.  

## திரைப்பட வாழ்க்கை
இவர் மூன்று தசாப்தங்களாக திரைப்படத் துறையில் எழுத்தாளராக இருந்தார். மேலும் இவரது படைப்புகள் மூலமாக வெற்றியடைந்தார். இவரது படைபுகளில் குறிப்பிடத்தக்கவையாக பாரதிராஜாவின் *பதினாறு வயதினிலே*, *மண்வாசனை*, *கோபுரங்கள் சாய்வதில்லை*, *முதல் வசந்தம்*, *இங்கேயும் ஒரு கங்கை* போன்ற பலபடங்களாகும். இவர் சில திரைப்படங்களை தயாரித்து இயக்கியுள்ளார். இவர் மூன்று தசாப்தங்களுக்கும் மேலாக தனது வாழ்க்கையில் சத்தியராஜ், விஜயகாந்த் போன்றவர்களுடன் பணியாற்றினார். உரையாடல் எழுத்தாளராக இவரது கடைசி படம் *குருவி* ஆகும். *தெற்கத்திக்கள்ளன்*, *மனித* ஜாதி போன்ற படங்களை எழுதி இயக்கியுள்ளார்.  

*மேலும் இவர் எவரெஸ்ட் பிலிம்ஸ்* என்ற பதாகையின் கீழ் நிறைய படங்களை தயாரித்தார். இவருக்கு தமிழக அரசு *கலைமாமணி* விருது வழங்கியது.  

## பகுதி திரைப்படவியல்
| இயக்குநர் | எழுத்தாளர் | தயாரிப்பாளர் |
| --- | --- | --- |
| 1977 | *பதினாறு வயதினிலே* | உரையாடல் மட்டும் |
| 1979 | *நீயா ?* |  |
| 1979 | *மங்களவாத்தியம்* |  |
| 1980 | *எங்க ஊர் ராசாத்தி* |  |
| 1982 | *வாலிபமே வா வா* |  |
| 1982 | *காதல் ஓவியம்* |  |
| 1982 | *கோபுரங்கள் சாய்வதில்லை* |  |
| 1983 | *மண்வாசனை* |  |
| 1983 | *மனைவி சொல்லே மந்திரம்* |  |
| 1984 | *இங்கேயும் ஒரு கங்கை* |  |
| 1985 | *பிள்ளைநிலா* |  |
| 1985 | *அம்பிகை நேரில் வந்தாள்* |  |
| 1986 | *முதல் வசந்தம்* |  |
| 1986 | *பாரு பாரு பட்டணம் பாரு* |  |
| 1987 | *சிறைப் பறவை* |  |
| 1987 | *தீர்த்தக் கரையினிலே* |  |
| 1987 | *பானுமதி காரி மொகுடு* | தெலுங்கு |
| 1988 | *தெற்கத்திக்கள்ளன்* |  |
| 1988 | *வரசுடொச்சாடு* | தெலுங்கு |
| 1989 | *என் புருஷன்தான் எனக்கு மட்டும்தான்* |  |
| 1989 | *பொறுத்தது போதும்* |  |
| 1990 | *மல்லுவேட்டி மைனர்* |  |
| 1991 | *மனித ஜாதி* |  |
| 1992 | *ஹத்தமரி ஹென்னு கில்லாடி கண்டு* | கன்னட படம் |
| 1993 | *காத்திருக்க நேரமில்லை* | உரையாடல் மட்டும் |
| 1993 | *சின்ன மாப்ளே* |  |
| 1993 | *பாரம்பரியம்* |  |
| 1994 | *கண்மணி* |  |
| 1994 | *பிரியங்கா* | உரையாடல் மட்டும் |
| 1994 | *கருப்பு நிலா* | உரையாடல் மட்டும் |
| 1994 | *பொண்டாட்டியே தெய்வம்* |  |
| 1994 | *மனசு ரெண்டும் புதுசு* |  |
| 1995 | *மக்கள் ஆட்சி* |  |
| 1995 | *கூலி நம்பர். 1* | இந்தி படம்; பெயர் போடப்படவில்லை |
| 1996 | *புருஷன் பொண்டாட்டி* |  |
| 1997 | *பாசமுள்ள பாண்டியரே* |  |
| 1997 | *புதல்வன்* | உரையாடல் மட்டும் |
| 1998 | *குருப்பார்வை* | திரைக்கதை மட்டும் |
| 2000 | *ஏழையின் சிரிப்பில்* |  |
| 2000 | *உன்னைக் கண் தேடுதே* |  |
| 2001 | *தாலி காத்த காளியம்மன்* | உரையாடல் மட்டும் |
| 2001 | *சூப்பர் குடும்பம்* |  |
| 2002 | *நைனா* |  |
| 2002 | *ஷக்கலக்கபேபி* |  |
| 2005 | *வீரண்ணா* |  |
| 2008 | *குருவி* | கதை உரையாடல் |

## இறப்பு
நீண்டகாலமாக நோயினால் பாதிக்கபட்டிருந்த இவர் 2012 ஏப்ரல் 3 ஆம் நாள் நள்ளிரவில் இறந்தார். இவரது மனிவின் பெயர் சரஸ்வதி.
# ஜாலி ஆபிரகாம்


**ஜாலி ஆபிரகாம்** (*Jolly Abraham*) என்பவர் ஒரு இந்திய ஸ்தோத்திர பாடகர் மற்றும் மலையாளத் திரைப்பட பாடகராவார். இவர் 1970 கள் மற்றும் 1980 களில் 100 க்கும் மேற்பட்ட மலையாளத் திரைப்படப் பாடல்களைப் பாடினார். சில படங்களிலும் நடித்துள்ளார். இவரது முதல் பாடல் 1973 இல் *சட்டம்பிகல்யாணிக்காக ஆகும்.* இவர் எர்ணாகுளம், கும்பலத்தில் பிறந்தார். கொச்சி<nowiki/>யின் சேக்ரட் ஹார்ட் கல்லூரி தேவராவில் பி. எஸ். சி தாவரவியலில் பட்டம் பெற்றவர் . இவர் ஒரு சில தமிழ், தெலுங்கு, கன்னடத் திரைப்படங்களில் பாடல்களைப் பாடியுள்ளார். திருமணமான இவர் சென்னையில் வசிக்கிறார்.  

## பகுதி திரைப்படவியல்

### நடிகராக

- *ஆக்ரமனம்* (1981)
- *கிளிஞ்சல்கள்* (1981) (தமிழ் திரைப்படம்)
- *ஆடுவாஞ்சி உலஞ்சப்போல்* (1984)
# கிறிஸ் சல்லிவன்



**கிறிஸ் சல்லிவன்** (பிறப்பு: சூலை 19, 1980) என்பவர் ஒரு அமெரிக்க நாட்டு நடிகர் மற்றும் இசைக்கலைஞர் ஆவார். இவர் 2002 ஆம் ஆண்டு முதல் நோர்த் ஸ்டார் (2008), தி ட்ராப் (2014), மோர்கன் (2016) மற்றும் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி 2 (2017) போன்ற திரைப்படங்களிலும் தி கனிக் (2014-2015), திஸ் இஸ் அஸ் (2019) போன்ற பல தொலைக்காட்சி தொடர்களிலும் நடித்துள்ளார்.  

என்.பி.சி தொலைக்காட்சி நாடகமான திஸ் இஸ் அஸ் என்ற தொடரில் டோபி டாமன் என்ற கதாபாத்திரத்தில் நடித்ததற்காக 2019 ஆம் ஆண்டில் ஒரு நாடகத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பரிந்துரைக்கப்பட்டார்.
# சீன் கன்



**சீன் கன்** (பிறப்பு: மே 22, 1974) என்பவர் ஒரு அமெரிக்க நாட்டு நடிகர் ஆவார். இவர் 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி, கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: எண்ட்கேம் (2019) மற்றும் தோர்: லவ் அண்ட் தண்டர் (2022) போன்ற திரைப்படங்களில் 'கிராக்லின்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் இயக்குநர் ஜேம்ஸ் கன்னின் தம்பி மற்றும் பெரும்பாலும் அவர் இயக்கிய திரைப்படங்களில் நடித்துள்ளார்.  

## தனிப்பட்ட வாழ்க்கை
சீன் கன் 22 மே 1974 ஆம் ஆண்டு செயின்ட் லூயிஸில் ஆறு குழந்தைகளில் ஒருவராக பிறந்தார். இவர் திரைப்படத் தயாரிப்பாளர் ஜேம்ஸ் கன், நடிகரும் அரசியல் எழுத்தாளருமான மாட்கன், திரைக்கதை எழுத்தாளர் பிரையன்கன், தயாரிப்பாளரும் கைவினைஞர் என்டர்டெயின்மென்ட் முன்னாள் நிர்வாக துணைத் தலைவருமான பேட்ரிக் மற்றும் வேலைவாய்ப்பு வழக்கறிஞராக பணிபுரியும் சகோதரியான பெத் ஆகியோரின் சகோதரர் ஆவார்.  

இவரின் பெற்றோர் இருவரும் ஓய்வு பெற்ற வழக்கறிஞர் ஆவார்கள். இவர் 2019 ஆம் நடிகை மற்றும் திருப்பப்பட இயக்குனருமான 'நடாஷா ஹாலேவி' என்பவரை திருமணம் செய்துகொண்டார்.
# இலங்கைப் பெண்கள் துடுப்பாட்ட அணி



**இலங்கைப் பெண்கள் துடுப்பாட்ட அணி** (Sri Lanka women's national cricket team) பன்னாட்டுத் துடுப்பாட்டப் போட்டிகளில் இலங்கையை பிரதிநிதித்துவப்படுத்துகிறது. ஐ.சி.சி பெண்கள் வாகையாளர் போட்டிகளில் போட்டியிடும் எட்டு அணிகளில் ஒன்றான இந்த அணியை பன்னாட்டுத் துடுப்பாட்ட அவையின் வாழ்நாள் உறுப்பினரான இலங்கைத் துடுப்பாட்ட வாரியம் நிர்வகிக்கிறது.  

இலங்கை 1997 ஆம் ஆண்டில் நெதர்லாந்திற்கு எதிராக ஒருநாள் சர்வதேச போட்டிகளில் அறிமுகமானது. பின்னர் அந்த ஆண்டில் 1997 ஆம் ஆண்டு இந்தியாவில் நடந்த உலகக் கிண்ணத் தொடரில் பங்கேற்றது. உலகக் கோப்பையின் ஒவ்வொரு பதிப்பிலும் இந்த அணி பங்கேற்றது, 2013 உலகக் கிண்ணத் தொடரில் ஐந்தாவது இடத்தைப் பிடித்தது.இலங்கை ஏப்ரல் 1998 இல் நடந்த முதல் மற்றும் ஒரே தேர்வு போட்டியில் பாக்கித்தானை தோற்கடித்தது.  

## 2010 களில்
ஆகஸ்ட் 8, 2018 அன்று, ஹர்ஷா டி சில்வா ஐந்து ஆண்டு இடைவெளிக்குப் பிறகு, இலங்கைத் துடுப்பாட்ட வாரியத்தால் அணியின் தலைமை பயிற்சியாளராக மீண்டும் நியமிக்கப்பட்டார்.  

### ஒருநாள் போட்டிகள்

- அணியின் அதிகபட்ச மொத்தம்: 284/5, எ இந்தியா 5 பிப்ரவரி 2013 ,மும்பை பிராபோர்ன் அரங்கம் .
- அதிகபட்ச தனிநபர் ஓட்டங்கள்: 178 *, சமாரி அத்தபத்து எ ஆஸ்திரேலியா 29 ஜூன் 2017 அன்று பிரிஸ்டல் கவுண்டி மைதானம், பிரிஸ்டல் .
- சிறந்த பந்துவீச்சு: 5/2, சுதர்ஷினி சிவானந்தம் எ பாக்கித்தான் 22 ஜனவரி 2002 அன்று கொழும்பின் மூர்ஸ் ஸ்போர்ட்ஸ் கிளப் மைதானம் .
# மேற்கு தீவு (அந்தமான் நிக்கோபார் தீவுகள்)

**மேற்கு தீவு** என்பது அந்தமான் தீவுகளில் ஓர் தீவு ஆகும். இது இந்திய ஒன்றிய பகுதியான அந்தமான் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் மாவட்ட நிர்வாகத்தினைச் சார்ந்தது. இந்த தீவு போர்ட் பிளேயரிலிருந்து தொலைவில் வடக்கில் அமைந்துள்ளது.  

## நிலவியல்
இந்த தீவு கோக்கோ தீவுகளுக்கும் வடக்கு அந்தமான் தீவுக்கும் இடையில் உள்ளது. இது கிளீக் நீரிணைக்கு மேற்கு அணுகுமுறையில் உள்ளது. மிகச் சிறிய இத் தீவின் மொத்தப் பரப்பளவு ஆகும்.  

## நிர்வாகம்
அலுவல் ரீதியாக, மேற்கு தீவு திக்லிபூர் வட்ட நிர்வாகத்தில் உள்ளது.
# டீபால் பல்கலைக்கழகம்



**டீபால் பல்கலைக்கழகம்** (DePaul University) என்பது சிகாகோ நகரில் இலினொய் என்ற ஊரில் உள்ள ஒரு தனியார் கத்தோலிக்க ஆராய்ச்சி பல்கலைக்கழகம் ஆகும். இது 1898 ஆம் ஆண்டில் 'புனித வின்சென்ட் கல்லூரி' என்ற பெயரில் ஆரம்பிக்கப்பட்டு 17 ஆம் நூற்றாண்டின் பிரெஞ்சு பாதிரியார் வின்சென்ட் தே பவுல் என்பவரை கௌரவிக்கும் விதமாக டீபால் பல்கலைக்கழகம் என பெயர் மாற்றம் பெற்று இயங்கிவருகிறது. இந்த பல்கலைக்கழகம் 1998 ஆம் ஆண்டில் அமெரிக்காவுடன் சேர்ந்ததன் மூலம் மிகப்பெரிய கத்தோலிக்க பல்கலைக்கழகமாக மாறியது. இது தனது அடிப்படை அடிச்சுவடுகளைப் பின்பற்றி முதல் தலைமுறை மாணவர்களையும், பின்தங்கிய பின்னணியில் இருந்து வந்தவர்களையும் சேர்ப்பதனால் டீபால் பல்கலைக்கழகம் முக்கிய சிறப்பு வகிக்கின்றது.